બીજે દિવસે ક્રમ અનુસાર ડૉક્ટર અનાથઆશ્રમની વિઝિટમાં આવ્યા. આજે આરાધના શરમાતાં તેનાથી થોડી અળગી રહી. ફ્રી થયા પછી દર વખતની જેમ આરાધના ને ડૉક્ટર ચા પીવા આવ્યાં. આરાધના આજે મૂંગી જ રહી. ડૉ. નીલે મજાક કરતાં કહ્યું : ‘કેમ આરાધના, આજે મારે તમને પણ તપાસવાનાં છે ?’ હંમેશ તે ‘મૅડમ’થી સંબોધન કરતા હતા આજે ‘આરાધના’ સંબોધન કર્યું. સંબોધન સાંભળતાં રોમાંચ અનુભવતાં આરાધનાએ ડૉક્ટર સામું જોયું, પછી હસીને નીચું જોઈ કહ્યું, ‘નો, સર.’